(1) n = брой на единиците в състава на пробата; c = брой на пробите, показващи стойности между m и M. (2) За точки 1.1—1.24 m = M (3) Използва се най-новото издание на стандарта. (4) Редовното тестване спрямо критерия не се изисква при нормални условия за следните готови за консумация храни: — които са претърпели топлинна обработка или друга преработка, ефикасна за премахването на L. monocytogenes, когато след тази обработка не е възможно повторно замърсяване (напр. продукти, които са топлинно обработени в крайната им опаковка), — пресни, ненарязани и непреработени плодове и зеленчуци, с изключение на покълнали семена, — хляб, бисквити и подобни продукти, — бутилирани или пакетирани вода, безалкохолни напитки, бира, сайдер, вино, спиртни напитки и подобни продукти, — захар, мед и захарни изделия, в т.ч. какаови и шоколадови продукти, — живи двучерупчести мекотели. (5) Този критерий се прилага, ако производителят може да докаже пред компетентния орган, че продуктът няма да превиши границата от 100 cfu/g през целия му срок на годност. Стопанският субект може да определи междинни граници по време на производствения процес, които трябва да са достатъчно ниски, за да гарантират, че границата от 100 cfu/g няма да бъде премината в края на срока за годност. (6) 1 ml посевен материал се поставя в петриева паничка с диаметър 140 mm или в три петриеви панички с диаметър 90 mm. (7) Този критерий се прилага за продукти, преди да са напуснали непосредствения контрол на стопанския субект — производител на храни, когато той не може да докаже по задоволителен начин пред компетентния орган, че продуктът няма да премине границата от 100 cfu/g през целия му срок на годност. (8) Продукти с pH ≤ 4,4 или aw ≤ 0,92, продукти с pH ≤ 5,0 и aw ≤ 0,94, продукти със срок на годност, който е по-кратък от 5 дни, автоматично се считат за принадлежащи към тази категория. Други категории продукти могат също да принадлежат към тази категория, като това подлежи на научна обосновка. (9) Този критерий се прилага за механично отделено месо (МОМ), получено с техниките, посочени в раздел V, глава III, параграф 3 от приложение III към Регламент (ЕО) № 853/2004 на Европейския парламент и на Съвета. (10) C изключение на продукти, за които производителят може да докаже по задоволителен начин пред компетентните органи, че поради времето на узряване и, при необходимост, aw на продукта няма риск от салмонела. (11) Само сладоледи, съдържащи млечни съставки. (12) Предварително тестване на партидата семена, преди да започне процесът на покълване, или вземането на проби да се извършва на етап, когато се предполага да има най-голяма вероятност за откриване на Salmonella. (13) Позоваване: Референтна лаборатория на Общността за позитивни на коагулаза стафилококи. Европейски скринингов метод за откриване на стафилококови ентеротоксини в мляко и млечни продукти. (14) Провежда се паралелно тестване за Enterobacteriaceae и E. sakazakii, стига да не е била установена взаимна зависимост между тези микроорганизми на нивото на отделни предприятия. Ако бъде открита Enterobacteriaceae в която и да било от тестваните проби от продукта в такова предприятие, съответната партида се изследва за наличие на E. Sakazakii. Отговорност на производителя е да докаже по задоволителен начин на компетентния орган дали съществува такава взаимовръзка между Enterobacteriaceae и E. sakazakii. (15) E. coli се използва в дадения случай като индикатор на фекално замърсяване. (16) Сборна проба, която включва най-малко 10 отделни животни. (17) По-специално рибни видове от семействата: Scombridae, Clupeidae, Engraulidae, Coryfenidae, Pomatomidae, Scombresosidae. (18) Единични проби могат да се вземат на ниво продажби на дребно. В такъв случай презумпцията, която е предвидена в член 14, параграф 6 от Регламент (ЕО) № 178/2002, в съответствие с който цялата партида следва да се смята за опасна, не се прилага. (19) Позовавания: 1. Malle P., Valle M., Bouquelet S. Assay of biogenic amines involved in fish decomposition. J. AOAC Internat. 1996, 79, 43—49.2. Duflos G., Dervin C., Malle P., Bouquelet S. Relevance of matrix effect in determination of biogenic amines in plaice (Pleuronectes platessa) and whiting (Merlangus merlangus. J. AOAC Internat. 1999, 82, 1097-1101.